इन एशियाई खेलों की टेनिस प्रतिस्पर्धाओं में भारत का यह पहला स्वर्ण पदक है. इससे पहले बुधवार को टेनिस के एकल मुकाबले में अंकिता रैना को कांस्य पदक जीतने में सफलता मिली थी. टेनिस के अलावा शूटिंग मुकाबलों में भी आज भारत की झोली में एक कांस्य पदक गिरा है. भारत को यह सफलता 10 मीटर एयर पिस्टल स्पर्धा में हीना सिद्धू ने दिलाई है. इस मुकाबले के फाइनल में भारत की मनु भाकर ने भी अपनी जगह बनाई थी लेकिन पदक पर निशाना लगा पाने में उन्हें कामयाबी नहीं मिल सकी.